Olloqulov tazyiqlar yuzasidan prokuraturadan javob kutmoqda 
Tarafdorlarga ko'ra, “Haqiqat va taraqqiyot” partiyasi qurultoyiga qo’yilgan taqiq, uning lideri Xidirnazar Olloqulovning uyiga uyushtirilgan qamal siyosiy va inson huquqlari toptalishidir. 
Bu tahdid O’zbekistonda bu yili kutilayotgan prezidentlik saylovlariga ham allaqachon soya tashlay boshlagan. Xalqaro kuzatuvchilar, mahalliy sharhlovchilar ham prezidentlik saylovida qatnashishini e’lon qilgan siyosiy partiyaga, uning liderga ko’rsatilgan bosimni . So’ngi voqealar O’zbekiston hukumati Milliy gvardiya, huquq-tartibot idoralari yordamida siyosiy faollikka intilayotgan o’zbekistonliklar sabrini sinovdan o’tkazishga qaror qilganidan darak berayotgandek. Dastlabki jiddiy tazyiq bevosita partiya lideri, uning oila a’zolariga qaratildi. Olloqulovning uyi qamalga olinar ekan, uning qizlari, kuyovi va nabiralari kaltaklangan. Professorning o’z kuch bilan so’roqqa olib ketilgan va qurultoyga yig’ilgan faollar tarqatilgan. Olloqulov aksincha yanada tetiklashgan ko’rinadi. Uning “Amerika Ovozi”ga aytishicha, kurashni davom ettirish qarorida qat’iy va o’z tarafdorlarini qo’rquvni chetga surib, faollikni kuchaytirishga chaqirmoqda. Ayni paytda Olloqulovning kaltaklangan oila a’zolari tibbiy ekspertizadan o’tkazilgan. Huquq-tartibot vakillari ustidan prokuraturaga shikoyat arizasi kiritilgan. Javob kutilmoqda. Olloqulov nima sabadan uning oila a’zolari tashqarida kaltaklanayotgan bir paytda uning o’zi uyda, eshikni qulflab olishga majbur qolganini partiya qurultoyini o’tkazib olish maqsadi bilan izohlaydi. Olloqulovga ko’ra, mustaqil partiyaga nisbatan hukumat tazyiqlari keskin bosqichga chiqayotgani amaldagi siyosiy rejimni saqlash qolish, kutilayotgan prezidentlik saylovlarini raqobatsiz o’tkazib olish qaroriga bog’liq. Hukumat Olloqulov va "Haqiqat va taraqqiyot" haqida biror izoh bermaydi. Malik Mansur Toshkent Davlat Universitetini (hozirda O'zbekiston Milliy Universiteti) bitirgan. Professional jurnalist. Bu sohada 1990-yilardan beri ishlab keladi. O'zbekistonda qator nashrlarda faoliyat yuritgan. "Amerika Ovozi bilan 2002-yildan buyon hamkorlik qilib keladi. Vatandagi siyosat, iqtisod va ijtimoiy hayotni yoritadi.